google/wiki40b huggingface dataset:
Proteobacteria

Seksyen/Kelas

Proteobacteria terbahagi kepada lima seksyen yang dinamakan dengan abjad Yunani, alpha hingga epsilon, berdasarkan jujukan rRNA . Seksyen-seksyen ini juga dianggap sebagai kelas-kelas didalam filum ini. Sebelum ini, pernah diusulkan bahawa Gammaproteobacteria adalah paraphyletic kepada Betaproteobacteria, data molekular terkini menunjukkan ia adalah tidak benar.

Alphaproteobacteria

Alphaproteobacteria terdiri dari hampir kesemua genera fototrofik didalam filum ini dan juga beberapa genera yang menjalani metabolisma kompaun C1 (cth. Methylobacterium spp.), simbion tumbuhan (cth. Rhizobium spp.) dan haiwan, dan satu kumpulan patogen, Rickettsiaceae. mitokondrion didalam sel eukaryotik dikatakan berasal dari Rickettsia spp. (Lihat endosymbiotic theory).

Betaproteobacteria

Betaproteobacteria terdiri dari beberapa kumpulan bakteria aerobik atau fakultatif aerobik yang biasanya mempunyai keupayaan degradasi serba boleh, tetapi juga genera kemolitotrofik (cth. genus pengoksidaan amonia Nitrosomonas) dan juga beberapa genera fototrofik (Rhodocyclus dan Rubrivivax). Betaproteobacteria memainkan peranan yang penting didalam pengikatan nitrogen didalam pelbagai jenis tumbuhan dengan mengoksidakan ammonium kepada nitrite yang diperlukan oleh tumbuhan. Banyak spesis kelas ini boleh ditemui didalam sampel persekitaran seperti air kumbahan atau tanah. Spesis patogenik didalam kelas ini adalah Neisseriaceae (gonorrhea dan meningitis) dan spesis dari genus Burkholderia.

Gammaproteobacteria

Gammaproteobacteria terdiri dari beberapa kumpulan bakteria yang penting dari segi kesihatan dan sains seperti Enterobacteriaceae, Vibrionaceae dan Pseudomonadaceae. Beberapa patogen yang terkenal termasuk didalam kelas ini seperti Salmonella spp. (enteritis dan demam kepialu), Yersinia pestis (plague), Vibrio cholerae (kolera), Pseudomonas aeruginosa (jangkitan paru-paru dikalangan pesakit hospital atau pengidap cystic fibrosis ), dan Escherichia coli (keracunan makanan).

Deltaproteobacteria

Deltaproteobacteria kebanyakkannya terdiri dari genera aerobik, genera yang membentuk struktur pembiakan pelbagai-sel (fruiting-body) Myxobacteria, dan juga genera obligat anaerobik yang terdiri dari hampir kesemua bakteria penurunan sulfate (Desulfovibrio, Desulfobacter, Desulfococcus, Desulfonema, dsbg.) dan bakteria penurunan sulfur (cth. Desulfuromonas spp.) bersama beberapa bakteria anaerobik yang lain yang mempunyai fisiologi berlainan seperti (bakteria penurunan besi Geobacter spp. dan bakteria syntrofik Pelobacter dan Syntrophus spp.).

Epsilonproteobacteria

Epsilonproteobacteria hanya terdiri dari beberapa genera iaitu bakteria berbentuk melengkung dan berbentuk lingkaran seperti Wolinella spp., Helicobacter spp., dan Campylobacter spp. Kebanyakkan spesis yang dikenali hidup didalam saliran usus haiwan dan berperanan sebagai simbion (Wolinella spp. didalam lembu) atau patogen (Helicobacter spp. didalam perut, Campylobacter spp. didalam duodenum). Epsilonproteobacteria juga telah dikesan menggunakan teknik biologi molekular dari habitat lohong hidrotermal dan rembesan sejuk.
PC-DOS

Sejarah

Perjanjian asal 1981 antara IBM dan Microsoft ialah bahawa Microsoft akan membekalkan produk asas dan kedua pihak akan membangunkan bahagian-bahagian berlainan produk tersebut supaya menjadi sistem yang lebih berkuasa dan mantap, hatta kemudiannya berkongsi kod yang terhasil. MS-DOS dan PS-DOS telah dipasarkan secara berasingan; IBM menjual kepada dirinya sendiri untuk IBM PC manakala Microsoft kepada pasaran terbuka. Walau bagaimanapun, tanpa disedari IBM telah memperolehi hak milik keatas kod sumber sistem pengendalian tersebut untuk komputer-komputer peribadi miliknya.
Masegoso de Tajuña

Masegoso de Tajuña merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Kampung Padang Lalang, Jitra

Poskod

Poskod yang digunakan di Kampung Padang Lalang, Jitra, Kedah adalah 06000.
Abdul Rahman Bakar

YB Senator (mantan) Dato' Sri Haji Abdul Rahman Bakar (lahir 30 Mei 1952 di Kampung Gelugor Kedai, Kuala Terengganu) merupakan ahli politik dari pantai timur Semenanjung Malaysia. Beliau pernah dilantik sebagai Timbalan Menteri Sumber Manusia dalam Kabinet Malaysia.

Keluarga

Isterinya Datin Sri Hajjah Robiah binti Hitam dan mempunyai enam orang anak iaitu Eliana Siswana, Eliani Siswani, Ika Akalili, Dato' Hj Buani Atiqi, Ayuni Madarina, dan Fatin Sabila.

Pendidikan

Abdul Rahman mendapat Ijazah Sarjana Muda Sains Kemasyarakatan dari Universiti Kebangsaan Malaysia (UKM). Beliau juga merupakan Certified Doctor of Business Administration, Oxford University, UK.

Kerjaya

Beliau menjadi guru selepas belajar (1984-1986). Beliau pernah  dilantik sebagai Ahli Dewan Negara dan Pegawai Pembangunan Parlimen Marang. Beliau juga telah dilantik sebagai Ahli Dewan Negara bagi penggal kedua sehingga 2014.

Beliau dilantik sebagai Pengerusi Lembaga Kemajuan Ikan Malaysia (LKIM)(1987-1990). Kemudian Timbalan Pengerusi Mara (1990-1995).
Beliau turut dilantik sebagai Pengerusi Malaysia-Myanmar Chamber of Commerce dan Presiden Penggiat Kebudayaan Jawa Malaysia.
Sebelum ini beliau adalah Presiden Penggiat Kebudayaan Malaysia-Indonesia dan kini dikenali sebagai Malindo Business & Cultural Center (MBCC) Asia. Beliau pernah menjadi Pengerusi Golden Pharos Berhad.
Abdul Rahman Bakar juga kini merupakan Penaung Dewan Perniagaan Malaysia Global / Malaysia Global Chamber of Commerce (MGCC).

Politik UMNO

Abdul Rahman Bakar ternyata menonjol sehingga dilantik sebagai Pengerusi Pengundi Luar dan NGO Badan Perhubungan Umno Terengganu (2011), Ketua UMNO Bahagian Marang (2004-2008), Ketua Pemuda UMNO Bahagian Marang (1986), Ketua Pemuda UMNO Terengganu (1987), Naib Ketua UMNO Bahagian Marang (1990), Timbalan Ketua UMNO Bahagian Marang (1993), Pengerusi Biro Latihan Dan Perkaderan UMNO Terengganu (2000-2004), Ahli Majlis Tertinggi UMNO (2004-2007) dan AJK Biro Pendidikan UMNO Malaysia, AJK Biro Latihan dan Keahlian UMNO Malaysia. Abdul Rahman Bakar juga merupakan Pengerusi Kelab Sahabat N87 Negeri Terengganu.

Sumbangan dan pengalaman

Beliau pernah menjadi Penasihat PEKIDA Negeri Terengganu, Naib Pengerusi PEMADAM Malaysia, Ahli Lembaga Belia Daerah Marang dan Pengerusi Majlis Negara bagi Keselamatan dan Kesihatan Pekerjaan (MNKKP).
Syam

Wilayah bersejarah Syam (Bahasa Arab: الشام‎ ash-Shām) , atau kini dinamakan negara Syria (Hieroglifik Luwian: Sura/i; Bahasa Yunani: Συρία; penulisan moden menggelarnya Syria Raya atau Syria Besar (Bahasa Arab: سوريّة الكبرى‎), Syria-Palestin, atau Levant) terletak di Timur Dekat bersempadan dengan timur Laut Mediterranean.

Etimologi dan penamaan

Terdapat pendapat yang menyatakan bahawa nama "Sham" itu merujuk kepada "langit" - bahasa Ibrani sham (שָׁמַ) diturunkan daripada kata bahasa Akkadia šamû yang mempunyai erti sama.
Ada juga sumber yang menyatakan bahawa ia bermaksud "tanah tangan kiri" di mana arah tersebut dirujuk kepada kedudukan seseorang di Hijaz menghadap ke arah timur di maan arah utara itu di sebelah kiri pemerhati (lihat juga nama Yaman (اَلْـيَـمَـن, al-Yaman) yang bermaksud "[sebelah] kanan"). Malah, perkataan sham ini pula berakar daripada binaan huruf syin–hamzah–mim ش ء م yang merujuk kepada "nasib malang" atau "bala" - berkait kuat dengan bahagian kiri -, seperti mana yang tampak pada ejaan berbeza yang lain seperti شأم dan شآم.
Nama Syam itu sendirinya boleh merujuk kepada Damsyik, sebuah kota yang dilihat sebagai suatu pusat perdagangan yang penting di rantau Tanah Arab.

Dalam sejarah Islam

Di zaman bermulanya tersebar Islam, ramai kafilah perniagaan daripada Makkah dan Madinah berulang alik untuk berniaga di Syam. Antaranya termasuklah tokoh perniagaan Khadijah binti Khuwailid yang kemudian berkahwin dengan Nabi Muhammad s.a.w.
Perang Siffin (Mei-Julai 657) juga berlaku di sini iaitu di tebing Sungai Furat, Syam (Syria). Ia terjadi apabila Muawiyah bin Abu Sufyan Gabenor Syria memberontak terhadap Khalifah Ali bin Abi Talib yang lambat menghukum pembunuh bekas khalifah Uthman bin Affan.
Matunggong

Keluasan

Daerah Kecil Matunggong mempunyai keluasan lebih kurang 263 km persegi (ukuran tidak rasmi).

Topologi Dan Iklim

Keadaan bentuk muka bumi Daerah Kecil Matunggong adalah berbukit - bukau dan masih diliputi oleh hutan - hutan kecil (muda) dan hutan simpan kelas tiga. Purata taburan hujan bulanan ialah di antara 32.4mm ke 96.4mm dengan suhu di antara 22c hingga 31c. Keadaan anginnya pula bertiup dari beberapa hala seperti Angin Barat (musim tengkujuh) yang biasanya bertiup pada bulan Jun hingga Oktober dan angin dari arah Timur Laut, Utara, Timur, Tenggara dan Selatan yang bertiup tidak mengikut masa.

Pentadbiran

Terdapat Mahkamah Anak Negeri Sabah di daerah kecil ini.
Gouvieux

Gouvieux ialah sebuah komun di jabatan Oise di utara Perancis, wilayah Picardy.
Edvin Kallstenius

Edvin Kallstenius (29 Ogos 1881; Filipstad, 22 November 1967; Stockholm, (umur 86) adalah seorang komposer dan pustakawan. Beliau pernah menggubah lagu kebangsaan Sweden, (Du gamla, Du fria).
Kertajadi

Poskod

Poskod yang digunakan di Kertajadi adalah 43275. Terdapat 13 buah desa di dalam daerah kecamatan Cidaun.
Manjabálago

Manjabálago merupakan sebuah kawasan perbandaran di Sepanyol di Ávila, di komuniti autonomi Castile dan León.
Montreuil-la-Cambe

Montreuil-la-Cambe ialah sebuah komun di jabatan Orne di barat-laut Perancis.
Imotz

Imotz merupakan sebuah kawasan perbandaran yang terletak di Sepanyol dalam wilayah Navarre.
Sirnajaya, Cisurupan

Poskod

Poskod yang digunakan di Sirnajaya adalah 44163. Terdapat buah desa di dalam daerah kecamatan Cisurupan.
Kharela

Demografik 2001

Menurut bancian India pada tahun 2001, Kharela memiliki bilangan penduduk seramai 13,466. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Kharela memiliki kadar pendidikan (kebolehan membaca) 54%, di bawah kadar purata kebangsaan 59.5%; dengan 64% lelaki dan 36% wanita mampu membaca. 17% dari populasi berusia di bawah 6 tahun. (2001)
Marienhagen

Marienhagen merupakan sebuah munisipaliti terletak di daerah Hildesheim, Niedersachsen, Jerman.
Antivenom

Antivenom ialah serum antitoksin untuk meneutralkan bisa, khususnya bisa ular. Ia dihasilkan dengan mengeluarkan racun daripada ular, labah-labah atau serangga yang dikehendaki. Kemudiannya ia dicairkan dan disuntik kepada kuda, biri-biri atau pun kambing. Subjek uji kaji akan mengalami proses tindakbalas imunisasi terhadap racun itu, menghasilkan antibodi melawan molekul aktif racun tersebut. Ia kemudian boleh diambil daripada darah haiwan uji kaji itu dan digunakan untuk merawat pembisaan. Di peringkat antarabangsa, antivenom perlu mendapat pengesahan standard farmakopeia dan Pertubuhan Kesihatan Sedunia.
Chettipalayam, Coimbatore

Demografik 2001

Menurut bancian India pada tahun 2001, Chettipalayam memiliki bilangan penduduk seramai 7,482. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Chettipalayam memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
Institut Pendidikan Guru Kampus Kota Bharu

Institut Pendidikan Guru Kampus Kota Bharu yang sebelum ini dikenali sebagai Institut Perguruan Kota Bharu (IPKB) merupakan sebuah institut latihan perguruan di Malaysia. Ia terletak di Pangkalan Chepa, 10 km dari Kota Bharu, Kelantan.
Institut ini ditubuhkan sebagai Maktab Perguruan Kota Bharu.

Sejarah

Pada 1952 pembinaan MPKB bermula di tanah seluas 93 ekar, di Pengkalan Chepa, Kota Bharu, Kelantan. 1954 MPKB ditubuhkan bagi menggantikan maktab perguruan di Kirby, Liverpool dan di Wovehampton, England. Kumpulan pertama seramai 150 guru pelatih melapor diri. Tenaga pengajar dari London.
Perasmian pada 11 Ogos 1954 oleh Pesuruhjaya Tinggi Persekutuan Tanah Melayu, Sir Donald Mac Gillivary.Turut hadir ialah Sultan Kelantan dan Tengku Mahkota Kelantan. 1960 turut menerima guru pelatih dari Brunei dan Singapura.
Kursus ditawarkan ialah pendidikan kesihatan, bahasa, seni lukis, kerja tangan , Hisab dan Sains, Sejarah Muzik dan Sains Rumah Tangga dan Geografi.
Tahun 1971-1975 maktab menawarkan kursus bahasa Melayu kepada guru di sekolah Inggeris dan pelatih tahun akhir dihantar ke Maktab Perguruan Sultan Idris, Tanjung Malim dan perempuan dihantar ke Maktab Perguruan Melayu Melaka.
Antara 1984-1990 maktab mengadakan kursus dalam cuti bagi guru sementara di sekolah rendah dari seluruh negara. Pada 1990-1991 KBTC menerima peserta KDC kemahiran Hidup bagi guru pelatih. Mulai 1989 MPKB diberi peranan melatih guru dalam Kursus Perguruan Lepas Ijazah (KPLI) agama, Bahasa Melayu, Geografi, Sejarah dan ekonomi.
Mulai tahun 1991 MPKB mengandalikan Kursus Sijil Perguruan khas (KSPK Bahasa Melayu, Matematik dan Pemulihan kepada guru pelatih dalam dua semester. Mulai 1992 maktab mengendalikan Kursus Perguruan Asas (KPA) Pengambilan dua kali setahun lima semester dalam bidang pengkhususan Muzik, matematik dan sains diperkenalkan sebagai tambahan kepada kursus yang sedia ada.
Si Manis 17 (lagu)

Lagu Si Manis 17 merupakan sebuah lagu yang ditujukan pada golongan muda nyanyian Ahmad Daud.
Lagu Si Manis 17 ini merupakan hasil ciptaan komposer Kassim Masdor. Liriknya pula dikarang oleh Omar Rojik.
Renedo de la Vega

Renedo de la Vega merupakan sebuah kawasan perbandaran di Sepanyol di Palencia, di komuniti autonomi Castile dan León.
Cengkuang

Poskod

Poskod yang digunakan di Cengkuang adalah 45161. Terdapat buah desa di dalam daerah kecamatan Palimanan.
Cilame, Ngamprah

Poskod

Poskod yang digunakan di Cilame adalah 40552. Terdapat buah desa di dalam daerah kecamatan Ngamprah.
Pojan

Pojan merupakan sebuah munisipaliti di Daerah Korçë, Korçë County, tenggara Albania.
Daerah Tanah Tengah Kuching

Pentadbiran

Daerah Tanah Tengah Kuching merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Manganeses de la Lampreana

Manganeses de la Lampreana merupakan sebuah kawasan perbandaran di Sepanyol di Zamora, di komuniti autonomi Castile dan León.
Finding Dory

Pelakon

Filem ini turut disertai oleh beberapa orang pelakon terkenal, antaranya adalah Ellen DeGeneres, Albert Brooks, Preston Bailey
Yamaha YZR-M1

Sejarah

Musim 2002 merupakan musim pertama yang membenarkan penggunaan enjin empat lejang 990 cc bagi menggantikan enjin dua lejang 500 cc. Sebagai peralihan daripada enjin V4 pada Yamaha YZR500, Yamaha merekabentuk YZR-M1 (bermaksud "Mission One") dengan enjin 4 sebaris, untuk memperoleh lengan ayun yang panjang dan tapak roda yang pendek. Juga, Yamaha mahu mengekalkan pengendalian mantap pada YZR500, supaya enjin M1 dapat direkabentuk untuk dimuatkan pada kerangka yang serupa dengan kerangka YZR500. Motosikal M1 dipasang dengan sistem pengurusan enjin elektronik yang mengawal brek enjin yang dikaitkan dengan enjin 4 lejang.
Motosikal M1 telah dipandu uji dan dibangunkan oleh Max Biaggi, John Kocinski, Norihiko Fujiwara dan Kyoji Namba sepanjang tahun 2001. Ia digunakan dalam perlumbaan musim 2002 oleh Biaggi dan Carlos Checa bagi pasukan kilang, dan menjelang penghujung musim M1 juga ditunggang oleh Norifumi Abe, Olivier Jacque dan Shinya Nakano. Pada musim 2003, enjinnya beralih daripada penggunaan karburetor kepada suntikan bahan api, maka sistem pengurusan enjin ditukar kepada sistem kawalan melahu.
Biaggi maemperoleh 2 kemenangan pada tahun 2002, serta memperoleh tempat kedua keseluruhan sebagaimana Yamaha yang memperoleh tempat kedua kategori pengeluar. Pada tahun 2003, pelumba M1 adalah Checa, Alex Barros, Olivier Jacque, Marco Melandri, Shinya Nakano dan Norifumi Abe, manakala tiada kemenangan dicatatkan dan Yamaha memperoleh tempat ketiga kategori pengeluar.
Institut Integriti Malaysia

Sejarah

Pada 1 November 2003, Perdana Menteri kelima, Tun Abdullah Ahmad Badawi telah mengumumkan penubuhan Institut Etika Awam serta melaksanakan Pelan Kewibawaan Nasional ke arah menggalakkan urus tadbir yang berkesan, akauntabiliti serta kecekapan sektor awam dan swasta. Beliau mengumumkan demikian pada sidang akhbar selepas mempengerusikan mesyuarat kabinet pertama setelah memegang jawatan Perdana Menteri di Putrajaya pada 31 Oktober 2003. Sehubungan itu, pada 23 April 2004,  Dato’ Seri Abdullah telah merasmikan penubuhan institusi etika yang dikenali sebagai Institut Integriti Malaysia (IIM) dan turut melancarkan majlis pelancaran Pelan Integriti Nasional (PIN). 
IIM ditubuhkan sebagai agensi penyelaras dan pemantau pelaksanaan PIN dengan objektif utama IIM ialah untuk membangunkan sebuah negara Malaysia yang berintegriti, berdaya tahan dan menghayati nilai-nilai murni sejagat. Kerajaan juga telah mengisytiharkan 5 November 2005, sebagai Hari Integriti Nasional dalam usaha membudayakan integriti, memupuk nilai-nilai murni sejagat serta memperteguhkan tadbir urus di kalangan masyarakat.

Pentadbiran

Ahli lembaga pengarah bertanggungjawab untuk mentadbir dan menetapkan dasar untuk Institut Integriti, terdiri daripada 7 ahli; manakala ahli Integriti terdiiri daripada 76 ahli. Presiden Integriti ialah Dr Anis Yusal Yusoff yang memegang jawatan sejak 1 Jun 2015. Dr Ahmad Fadzli Ahmad Tajuddin ialah Timbalan Ketua Pegawai Eksekutif.

Pelan Integriti Nasional

Pelan Integriti Nasional (PIN) ialah sebuah pelan induk yang diperkenalkan bagi memberikan hala tuju serta bimbingan kepada semua komponen atau sektor masyarakat dan negara. PIN juga memupuk, menyemai dan membaja sistem kehidupan masyarakat dan negara dalam usaha besar membina sebuah masyarakat yang bermoral dan beretika, sekaligus negara yang berintegriti.
Niederscheidweiler

Niederscheidweiler merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Kundert

Kundert merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Brosur

Brosur, buku kecil, atau pamflet adalah terbitan bukan berkala yang dapat terdiri dari satu hingga sejumlah kecil muka surat, tidak mempunyai perkaitan dengan terbitan lain, dan selesai dalam sekali terbit. Halamannya sering dijadikan satu (antara lain dengan pengokot, benang, atau kawat), tapi tidak menggunakan jilid keras. Menurut takrifan UNESCO, brosur adalah terbitan tidak berkala yang tidak dijilid keras, lengkap (dalam satu kali terbitan), memiliki paling sedikit 5 halaman tetapi tidak lebih dari 48 halaman, di luar perhitungan halaman sampul.
Di England dari abad ke-16 hingga abad ke-18, istilah pamphlet digunakan untuk risalah singkat dan berkontroversi mengenai topik-topik terkini, umumnya berhubungan dengan agama atau politik.

Bentuk dan isi

Apabila terdiri daripada satu halaman, brosur umumnya dicetak pada kedua sisi, dan dilipat dengan pola lipatan tertentu hingga membentuk sejumlah panel yang terpisah. Pamflet yang hanya terdiri dari satu lembaran/halaman sering disebut lembar iklan (bahasa Inggeris: leaflet, flier, atau flyer). Selain itu, brosur yang memuatkan maklumat tentang barangan disebut juga sebagai katalog produk atau sering hanya disebut katalog.
Brosur atau pamflet memuat maklumat atau penerangan tentang suatu produk, perkhidmatan, syarikat, sekolah, kemudahan umum, atau dimaksudkan sebagai kemudahan pengiklanan. Maklumat dalam brosur ditulis dalam bahasa yang ringkas, dan dimaksudkan untuk mudah difahami dalam waktu yang singkat. Brosur juga direka agar menarik perhatian, dan dicetak dengan menggunakan kertas yang baik dalam usaha memberikan kesan yang baik terhadap produk tersebut.
Buku kecil sering memiliki sampul, halaman judul, dan dijilid, dan memiliki jumlah muka surat yang lebih banyak dari pamflet. Bentuknya sering kelihatan seperti buku ukuran kecil. Berbeza dengan pamflet, buku kecil tidak sesuai untuk pengiklanan.
Sejumlah barangan seperti barang elektronik, sering menyertakan buku kecil yang mengandungi perincian produk atau penjelasan cara penggunaan. Buku kecil yang disertai barang elektronik kadang-kala memiliki jumlah halaman yang banyak dan tidak habis dibaca sekali. Album rekaman, seperti kaset atau CD sering menyertakan buku kecil yang berisi lirik lagu, foto, dan nama-nama artis.
Rafiganj

Demografik 2001

Menurut bancian India pada tahun 2001, Rafiganj memiliki bilangan penduduk seramai 23,889. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Rafiganj memiliki kadar pendidikan (kebolehan membaca) 49%, di bawah kadar purata kebangsaan 59.5%; dengan 60% lelaki dan 40% wanita mampu membaca. 19% dari populasi berusia di bawah 6 tahun. (2001)
Lupin the Third: The Castle of Cagliostro

Pelakon

Filem ini turut disertai oleh beberapa orang pelakon terkenal, antaranya adalah Yasuo Yamada, Eiko Masuyama, Kiyoshi Kobayashi

Ringkasan

Seorang pencuri bergaya dan kumpulannya bergelut untuk membebaskan seorang puteri dari cengkaman count jahat dan untuk mengetahui rahsia yang tersembunyi bagi harta hebat yang dia merupakan sebahagian daripada kuncinya.
Buxar

Demografik 2001

Menurut bancian India pada tahun 2001, Buxar memiliki bilangan penduduk seramai 82,975. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Buxar memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 60% lelaki dan 40% wanita mampu membaca. 16% dari populasi berusia di bawah 6 tahun. (2001)
Mathematics Genealogy Project

Mathematics Genealogy Project atau MathGenealogy ialah pangkalan data berasaskan web untuk genealogi akademik ahli matematik. Menjelang 13 Februari 2019, ia mengandungi maklumat mengenai 238,725 saintis matematik yang menyumbang kepada matematik peringkat penyelidikan. Bagi ahli matematik yang biasa, kemasukan projek termasuk tahun tamat pengajian, tajuk tesis, alma mater, penasihat kedoktoran, dan pelajar kedoktoran.
Friedersdorf, Thuringia

Friedersdorf merupakan sebuah kawasan perbandaran terletak di daerah Ilm-Kreis, Thüringen, Jerman.
Saint-Marsal

Saint-Marsal merupakan sebuah komun di jabatan Pyrénées-Orientales di selatan Perancis.